ડીસાના આખોલ ચાર રસ્તા પાસે રવિવારે એક જ દિવસમાં બે અકસ્માતોની ઘટના સર્જાઈ હતી. જેમાં વહેલી સવારે પાણીનું બેડું ભરીને જઈ રહેલા દસ વર્ષીય બાળક ને અજાણ્યા વાહન ચાલક ટક્કર મારી નાસી છૂટયો હતો. બીજી તરફ બાઈક અને ટ્રક વચ્ચે અકસ્માત સર્જાતા બાઇક ચાલક ઘવાયો હતો. ડીસા અખોલ ચાર રસ્તાનો માર્ગ જાણે અકસ્માત ઝોન બની ગયો હોય તેવું દ્રશ્યમાન થઈ રહ્યું છે. આખોલ ચાર રસ્તેથી ભડથ રોડ ઉપર પાણીનું બેડું ભરીને જઈ રહેલ મહાદેવીયા ગામના ૧૦ વર્ષીય રમેશભાઈ ભરથરી ને ટક્કર મારી હતી.